लाडनूं| शिमला से 10 दिन पहले एक नाबालिग लड़की को भगाकर ले जाने और उससे दुष्कर्म करने के आरोप में पुलिस ने एक युवक को गिरफ्तार किया है। थानाधिकारी सत्येंद्र सिंह नेगी ने बताया कि पीड़िता आरोपी के साथ खुद थाने पहुंची और आपबीती बताई। उसने बताया कि बरड़वा निवासी छोटूराम पुत्र सीताराम मेघवाल ने उसे शिमला से भगाया था। पुलिस ने उसे गिरफ्तार कर अदालत में पेश किया। जहां से उसे जेल भिजवा दिया गया। लड़की का मेडिकल मुआयना करवाने के बाद उसे नागौर बाल कल्याण समिति में भेज दिया गया। गौरतलब है कि लड़की के पिता ने 10 दिन पहले इस संबंध में थाने में मामला दर्ज करवाया था।